Улрике Дрезнер
За граматиката

Превод от немски: Венцеслав Константинов, —

chitanka.info

като светлина

в пролуки пещери кули

в клетките се лее

светлина. ти си. но къде?

морето вече шумоли

достатъчно. като меча три

акули-облаци се носят

по небето: строй. нощта

е светла. глутницата

вие. светлина която в

пролуки пещери скали

тече. ти не си ни-

къде, ни-кой. ти

ходиш, гората не помръдва.

земята се върти. скача

агнето в морето. една

сянка вие. нещо старо

те познава. гърлото

вече се протяга. а

вълкът обича закона си.

глутницата вие.

2005

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.